കേന്ദ്രസര്ക്കാരിന്റെ തീരുമാനത്തിനൊപ്പം രാജ്യം ജമ്മു കശ്മീരിലും ഇന്ധന നികുതി കുറച്ചു ശ്രീനഗര്: കേന്ദ്ര സര്ക്കാര് ഇന്ധനി നികുതി കുറച്ചതിന് പിന്നാലെ ജമ്മു കശ്മീരില് പെട്രോളിന്റെയും ഡീസലിന്റെയും മൂല്യവര്ദ്ധിത നികുതി കുറച്ചു. പെട്രോളിനും ഡീസലിനും ഏഴ് രൂപ വീതമാണ് മൂല്യവര്ദ്ധിത നികുതി കുറയ്ക്കുന്നത്. പെട്രോളിന്റെയും ഡീസലിന്റെയും നികുതി കുറച്ചതിലൂടെ പ്രധാനമന്ത്രി നരേന്ദ്ര മോദി ഗംഭീരമായ ദീപാവലി സമ്മാനമാണ് തങ്ങള്ക്ക് നല്കിയിരിക്കുന്നതെന്ന് ജമ്മു കശ്മീര് ലഫ്റ്റ്നന്റ് ഗവര്ണര് പ്രതികരിച്ചു. ഈ പശ്ചാത്തലത്തില് ജമ്മു കശ്മീരും മൂല്യവര്ദ്ധിത നികുതി കുറയ്ക്കാന് തീരുമാനിച്ചിരിക്കുകയാണ്. പെട്രോളിനും ഡീസലിനും 7 രൂപ വീതം കുറയ്ക്കുന്നതോടെ പെട്രോള് വിലയില് പന്ത്രണ്ട് രൂപയുടെയും ഡീസല് വിലയില് 17 രൂപയുടെയും കുറവുണ്ടാകുമെന്നും ജമ്മു കശ്മീര് ലഫ്റ്റ്നന്റ് ഗവര്ണര് പറഞ്ഞു. രാജ്യത്ത് ഇന്ധന വിലക്കയറ്റം രൂക്ഷമായിരിക്കുന്ന സാഹചര്യത്തില് നികുതി കുറയ്ക്കാന് കഴിഞ്ഞ ദിവസം കേന്ദ്ര സര്ക്കാര് തീരുമാനിച്ചിരുന്നു. ഉപഭോക്താക്കള്ക്ക് ദീപാവലി സമ്മാനമായാണ് കേന്ദ്ര സര്ക്കാര് തീരുമാനം പ്രഖ്യാപിച്ചത്. പെട്രോളിന്റെ എക്സൈസ് തീരുവ അഞ്ച് രൂപയും ഡീസലിന്റേത് പത്ത് രൂപയുമാണ് കുറച്ചത്.